K dopomnjeću na Budyskich Židow zetka so zawčerawšim, njedźelu, horstka ludźi na Budyskim židowskim pohrjebnišću. Kóždolětne modlenje kadiša měješe wulce aktualny poćah.
Budyšin (CK/SN). Kaž kóždu prěnju njedźelu septembra wotmě so zawčerawšim na Budyskim židowskim pohrjebnišću kadiš. Přihotowana wot Hansa-Eberharda a Petry Kaulfürstec ma nutrnosć na Budyskich Židow dopominać, kotřiž su tam pochowani, kotřiž su w koncentraciskich lěhwach žiwjenje přisadźili abo su wupućowali a w cuzbje zemrěli. Něhdźe dwaceći ludźi – mjenje hač minjene lěta – je přišło, mjez nimi Budyski wyši měšćanosta Alexander Ahrens (SPD).
szl_Latn szl_Latn